*7.2. melléklet*

**INDOKOLÁS**

**a kéményseprő ipari közszolgáltatásról szóló 4/2013.(II.11.) önkormányzati rendelet hatályon kívül helyezéséről szóló önkormányzati rendelethez**

A jogalkotásról szóló 2010. évi CXXX. törvény (a továbbiakban: Jat.) 22. § szerint önkormányzati rendelet esetén a jegyző gondoskodik a jogszabályok tartalmi felülvizsgálatáról, azaz arról, hogy a tárgykört érintő új jogi szabályozás vagy módosítás megalkotása során, ennek hiányában e célból kiadott jogszabály keretében a feladatkörébe tartozó jogszabályi rendelkezések hatályon kívül helyezésére, illetve megfelelő módosítására kerüljön sor.

**1.§**

A kéményseprő-ipari tevékenységről szóló 2015. évi CCXI. törvény (a továbbiakban Kstv.) 2015. december 27. napjától hatályon kívül helyezte a kéményseprő-ipari közszolgáltatásról szóló 2012. évi XC. törvényt. A Kstv. 10. § (1) a) bekezdésének megfelelően Szombathely Megyei Jogú Város Közgyűlése 496/2015. (XII.) Kgy.sz. határozatával úgy döntött, hogy a kéményseprő-ipari közszolgáltatásról szóló 2012. évi XC. törvény alapján kötött, hatályban lévő közszolgáltatási szerződés lejártáig, 2024. június 30. napjáig Szombathely Megyei Jogú Város és Vas megye területén a kéményseprő-ipari közszolgáltatást biztosítja. A közszolgáltatási szerződés lejártát követően a Belügyminisztérium Országos Katasztrófavédelmi Főigazgatóság kéményseprői végzik a tevékenységet Vas vármegye területén is.

Fenti változások alapján az Önkormányzat által hozott, a kéményseprő-ipari közszolgáltatásról szóló 4/2013. (III. 11.) önkormányzati rendelet hatályon kívül helyezése indokolt.

**2.§**

Az önkormányzati rendelet hatálybalépéséről rendelkezik.